#

#   **Αριθμ. Απόφ. 2/2020**

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΤΤΙΚΗΣ**

**ΔΗΜΟΣ ΠΕΝΤΕΛΗΣ**

 **ΚΟΙΝΟΤΗΤΑ ΝΕΑΣ ΠΕΝΤΕΛΗΣ**

**ΑΠΟΣΠΑΣΜΑ**

**Από το Πρακτικό της 2ης /2020 τακτικής συνεδρίασης του Συμβουλίου της Κοινότητας Νέας Πεντέλης του Δήμου Πεντέλης**

**ΘΕΜΑ:** Νέα θέση για τη λειτουργία της λαϊκής αγοράς επί της οδού 25ης Μαρτίου στη Δ.Κ. Νέας Πεντέλης

Στη Νέα Πεντέλη σήμερα Τρίτη 11Φεβρουαρίου 2020 και ώρα 20:00 στο Δημοτικό Κατάστημα Δήμου Πεντέλης, συνήλθε σε συνεδρίαση το Συμβούλιο της Κοινότητας Νέας Πεντέλης του Δήμου Πεντέλης, ύστερα από την υπ΄αριθμ. 2566/7-02-2020 έγγραφη πρόσκληση του προέδρου της Κοινότητας προς τα μέλη, σύμφωνα με το άρθρο 88 του Ν. 3852/10 «Νέα Αρχιτεκτονική της Αυτοδιοίκησης Διοίκησης – Πρόγραμμα Καλλικράτης» όπως αντικαταστάθηκε από το άρθρο 89 του Ν.4555/2018 ([ΥΠ.ΕΣ. εγκ.88/59846/21.08.2019](https://dimosnet.gr/blog/laws/288226/)) .

 Διαπιστώθηκε νόμιμη απαρτία, δεδομένου ότι σε σύνολο επτά (7) μελών βρέθηκαν παρόντα και τα επτά (7) μέλη, ήτοι:

 **ΠΑΡΟΝΤΕΣ ΑΠΟΝΤΕΣ**

 ΜΙΧΕΛΑΚΑΚΗΣ ΕΜΜΑΝΟΥΗΛ

 ΜΠΟΥΛΟΥΚΟΣ ΙΩΑΝΝΗΣ

 ΟΙΚΟΝΟΜΙΔΗΣ ΝΙΚΟΛΑΟΣ

 ΓΚΙΖΙΑΚΗ-ΜΠΑΡΔΗ ΕΡΝΕΣΤΙΝΗ

 ΜΠΟΥΚΙΟΥ ΜΑΡΙΑ-ΜΑΡΙΝΑ

 ΦΛΙΝΤΡΑΣ ΣΩΤΗΡΙΟΣ

 ΒΗΛΑΡΑ ΑΝΑΣΤΑΣΙΑ

 Στη συνεδρίαση παρευρέθησαν οι εξής:

 Επικεφαλής Δημοτικών Παρατάξεων: Παπακωνσταντίνου Δημοσθένης, Κοντουλάκος Ελευθέριος, Φειδοπιάστης Αντώνιος, Κατσικογιάννης Γεώργιος

Δημοτικοί Σύμβουλοι: Μπούσουλα-Χάνου Αρχοντία (Αντιδήμαρχος Χωροταξίας, Πολεοδομίας και Περιβάλλοντος) , Παλαιοδήμος Άγγελος Αντιδήμαρχος Τεχνικής Υπηρεσίας), δημότες-κάτοικοι των οδών που δραστηριοποιείται σήμερα η λαϊκή καθώς και ο Διευθυντής Πολεοδομίας κ. Ξανθάκος Ιωάννης.

 Τα πρακτικά τηρήθηκαν από την υπάλληλο του Δήμου κα Σιρμποπούλου Ευθυμία.

 Ο Πρόεδρος της Κοινότητας Νέας Πεντέλης, εισηγούμενος **το 1ο θέμα ημερησίας διάταξης**, παρουσίασε την από 17-01-2020 εισήγηση του Δήμου που υπογράφεται από την προϊσταμένη Διεύθυνσης Πολεοδομίας κα Σπυράντη Ελένη, τον Δ/ντή Πολεοδομίας κ. Ξανθάκο Ιωάννη και την Αντιδήμαρχο Χωροταξίας, Πολεοδομίας και Περιβάλλοντος κα Μπούσουλα – Χάνου Αρχοντία και έχει ως εξής :

**ΘΕΜΑ:** Νέα θέση για τη λειτουργία της λαϊκής αγοράς επί της οδού 25ης Μαρτίου στη Δ.Κ. Νέας Πεντέλης

**ΣΧΕΤ :** Ο Ν. 4497/2017 (ΦΕΚ171Α) ‘’Άσκηση υπαίθριων εμπορικών δραστηριοτήτων, εκσυγχρονισμός της επιμελητηριακής νομοθεσίας και άλλες διατάξεις’’

 ΕΝΗΜΕΡΩΣΗ

1. **ΕΙΣΗΓΗΣΗ**
2. Εισηγούμαστε την λήψη σχετικής απόφασης για την έγκριση της ως άνω μελέτης για την μετακίνηση της λαϊκής αγοράς της Δ.Κ. Ν. Πεντέλης επί της Για τη μετακίνηση, την επέκταση, τη χωροθέτηση και την εν γένει λειτουργία των λαϊκών αγορών αποφασίζουν οι **υπηρεσίες των φορέων** λειτουργίας ύστερα από **σύμφωνη γνώμη** των επιτροπών του [άρθρου 28](http://dimosnet.gr/blog/laws/%CE%AC%CF%81%CE%B8%CF%81%CE%BF-28-%CE%B5%CF%80%CE%B9%CF%84%CF%81%CE%BF%CF%80%CE%AD%CF%82-%CE%BB%CE%B1%CF%8A%CE%BA%CF%8E%CE%BD-%CE%B1%CE%B3%CE%BF%CF%81%CF%8E%CE%BD-2/). ([παρ. 1 άρθρο 29 σχετ](http://dimosnet.gr/blog/laws/%CE%AC%CF%81%CE%B8%CF%81%CE%BF-29-%CE%AF%CE%B4%CF%81%CF%85%CF%83%CE%B7-%CE%BC%CE%B5%CF%84%CE%B1%CE%BA%CE%AF%CE%BD%CE%B7%CF%83%CE%B7-%CE%B5%CF%80%CE%AD%CE%BA%CF%84%CE%B1%CF%83%CE%B7-%CE%BA%CE%B1-2/))

2.Επίσης απαιτείται και η γνώμη της Αστυνομικής Αρχής, όπως για την ίδρυση και την κατάργηση λαϊκών αγορών. ([Υπ. Οικονομίας & Ανάπτυξης εγκ.1/37698/03.04.2018](http://dimosnet.gr/blog/laws/%CF%85%CF%80-%CE%BF%CE%B9%CE%BA%CE%BF%CE%BD%CE%BF%CE%BC%CE%AF%CE%B1%CF%82-%CE%B1%CE%BD%CE%AC%CF%80%CF%84%CF%85%CE%BE%CE%B7%CF%82-3769803-04-2018/))

1. Για την επέκταση λαϊκών αγορών που λειτουργούν στην **Περιφέρεια Αττικής και τη Μητροπολιτική Ενότητα Θεσσαλονίκης** ζητείται και η γνώμη του **οικείου δήμου**. Αν αυτή δεν παρασχεθεί εντός τριάντα **(30)** ημερών, οι αρμόδιοι φορείς αποφασίζουν και **χωρίς** αυτή. ([παρ. 1 άρθρο 29 σχετ](http://dimosnet.gr/blog/laws/%CE%AC%CF%81%CE%B8%CF%81%CE%BF-29-%CE%AF%CE%B4%CF%81%CF%85%CF%83%CE%B7-%CE%BC%CE%B5%CF%84%CE%B1%CE%BA%CE%AF%CE%BD%CE%B7%CF%83%CE%B7-%CE%B5%CF%80%CE%AD%CE%BA%CF%84%CE%B1%CF%83%CE%B7-%CE%BA%CE%B1-2/)).
2. Για κάθε αγορά απαιτείται η έκδοση Κανονισμού Λειτουργίας από τον αρμόδιο φορέα. ([παρ. 3 άρθρο 26 σχετ](http://dimosnet.gr/blog/laws/%CE%BA%CE%B5%CF%86%CE%B1%CE%BB%CE%B1%CE%B9%CE%BF-%CE%B4-%CF%85%CF%80%CE%B1%CE%B9%CE%B8%CF%81%CE%B9%CE%B5%CF%83-%CE%B1%CE%B3%CE%BF%CF%81%CE%B5%CF%83-%CF%85%CF%80%CE%B1%CE%B9%CE%B8%CF%81%CE%B9%CE%B5-2/)).
3. Οι Κανονισμοί Λειτουργίας είναι **εναρμονισμένοι** με τις διατάξεις του Ν.4497/17 και **κοινοποιούνται** στις αρμόδιες υπηρεσίες της Γενικής Γραμματείας Εμπορίου και Προστασίας Καταναλωτή, εφόσον ζητηθούν. ([παρ. 3 άρθρο 26 σχετ](http://dimosnet.gr/blog/laws/%CE%BA%CE%B5%CF%86%CE%B1%CE%BB%CE%B1%CE%B9%CE%BF-%CE%B4-%CF%85%CF%80%CE%B1%CE%B9%CE%B8%CF%81%CE%B9%CE%B5%CF%83-%CE%B1%CE%B3%CE%BF%CF%81%CE%B5%CF%83-%CF%85%CF%80%CE%B1%CE%B9%CE%B8%CF%81%CE%B9%CE%B5-2/)).
4. Η λειτουργία υπαίθριων αγορών επιτρέπεται σε καθορισμένους από τον **αρμόδιο φορέα** **λειτουργίας** ελεύθερους και ανεξάρτητους χώρους, δημόσιους ή δημοτικούς, ιδιόκτητους ή μισθωμένους, όπως πλατείες, πάρκα και γενικότερα ανοικτούς χώρους, καθώς και εκκλησιαστικούς, οι οποίοι διασφαλίζουν **πρόσβαση** σε όλους τους πολίτες. ([παρ. 1 άρθρο 26 Ν.4497/17](http://dimosnet.gr/blog/laws/%CE%BA%CE%B5%CF%86%CE%B1%CE%BB%CE%B1%CE%B9%CE%BF-%CE%B4-%CF%85%CF%80%CE%B1%CE%B9%CE%B8%CF%81%CE%B9%CE%B5%CF%83-%CE%B1%CE%B3%CE%BF%CF%81%CE%B5%CF%83-%CF%85%CF%80%CE%B1%CE%B9%CE%B8%CF%81%CE%B9%CE%B5-2/)). Αν τέτοιοι χώροι **δεν** είναι εφικτό να βρεθούν, μπορεί να επιλεγούν κατάλληλοι **δρόμοι**. ([παρ. 1 άρθρο 26](http://dimosnet.gr/blog/laws/%CE%BA%CE%B5%CF%86%CE%B1%CE%BB%CE%B1%CE%B9%CE%BF-%CE%B4-%CF%85%CF%80%CE%B1%CE%B9%CE%B8%CF%81%CE%B9%CE%B5%CF%83-%CE%B1%CE%B3%CE%BF%CF%81%CE%B5%CF%83-%CF%85%CF%80%CE%B1%CE%B9%CE%B8%CF%81%CE%B9%CE%B5-2/) σχετ).
5. Οι χώροι λειτουργίας των υπαίθριων αγορών καθορίζονται **ύστερα** από γνώμη της αρμόδιας αστυνομικής αρχής, για την κυκλοφοριακή επίπτωση από τη λειτουργία τους. Αν η γνώμη της αστυνομικής αρχής δεν υποβληθεί **εντός** τριάντα **(30)** ημερών αφότου ζητηθεί, η απόφαση του **φορέα** λειτουργίας εκδίδεται **χωρίς** τη γνώμη αυτή. ([παρ. 1 άρθρο 26 σχετ.](http://dimosnet.gr/blog/laws/%CE%BA%CE%B5%CF%86%CE%B1%CE%BB%CE%B1%CE%B9%CE%BF-%CE%B4-%CF%85%CF%80%CE%B1%CE%B9%CE%B8%CF%81%CE%B9%CE%B5%CF%83-%CE%B1%CE%B3%CE%BF%CF%81%CE%B5%CF%83-%CF%85%CF%80%CE%B1%CE%B9%CE%B8%CF%81%CE%B9%CE%B5-2/)).
6. Από την επιλογή των χώρων λειτουργίας των υπαίθριων αγορών **δεν** πρέπει να **παρεμποδίζεται** η πρόσβαση και η λειτουργία σε σχολεία, νοσοκομεία, σταθμούς του αστικού και του προαστιακού σιδηρόδρομου, σταθμούς υπεραστικών λεωφορείων, αρχαιολογικούς χώρους, μουσεία, μνημεία, εκκλησίες, εισόδους κατοικιών και καταστημάτων και οργανωμένες ξενοδοχειακές μονάδες, ούτε να δυσχεραίνεται ο εφοδιασμός κάθε είδους καταστημάτων και ξενοδοχειακών επιχειρήσεων. Σε κάθε περίπτωση, πρέπει να εξασφαλίζεται η **εύκολη πρόσβαση** στο καταναλωτικό κοινό. ([παρ. 2 άρθρο 26 Ν.4497/17](http://dimosnet.gr/blog/laws/%CE%BA%CE%B5%CF%86%CE%B1%CE%BB%CE%B1%CE%B9%CE%BF-%CE%B4-%CF%85%CF%80%CE%B1%CE%B9%CE%B8%CF%81%CE%B9%CE%B5%CF%83-%CE%B1%CE%B3%CE%BF%CF%81%CE%B5%CF%83-%CF%85%CF%80%CE%B1%CE%B9%CE%B8%CF%81%CE%B9%CE%B5-2/)).

ΣΧΟΛΙΑ

1. Η παρούσα εισήγηση, έχει σκοπό τον καθορισμό νέας θέσης χώρου λειτουργίας της λαϊκής αγοράς στη Δ.Κ. Ν. Πεντέλης.
2. Για το λόγο αυτό συντάχθηκε η υπ΄αριθμ. ΔΠΕ 01 /2020 Μελέτη**.**
3. Σκοπός της μελέτης είναι:

α. Αναβάθμιση της ποιότητας ζωής των κατοίκων και των επισκεπτών της πόλης.

β. Βελτίωση της αισθητικής εικόνας και λειτουργικότητας των κοινοχρήστων χώρων.

γ. Ασφάλεια και προστασία της κίνησης των πεζών στους κοινόχρηστους χώρους και ειδικότερα των Ατόμων με ειδικές Ανάγκες (ΑΜΕΑ).

δ. Οργάνωση των χώρων ευθύνης του Δήμου.

ε. Η ελάφρυνση του κυκλοφοριακό φόρτου στο ιστό της πόλης.

1. Η παρούσα εισήγηση βασίζεται στις διατάξεις

α. Του Ν. 3463/2006 «Κύρωση του Κώδικα Δήμων & Κοινοτήτων» (ΦΕΚ 114/Α΄/8-6-2006)

β. Του Ν.2696/1999 ( ΦΕΚ 57/Α/1999) όπως τροποποιήθηκε και ισχύει

γ. Του Ν.3852/2010 ( ΦΕΚ 87 /Α/2010) όπως τροποποιήθηκε και ισχύει

δ. Του Ν. 4497/2017 (ΦΕΚ171Α) ‘’Άσκηση υπαίθριων εμπορικών δραστηριοτήτων, εκσυγχρονισμός της επιμελητηριακής νομοθεσίας και άλλες διατάξεις’’.

στ. Την υπ΄αριθμ. 329/2018 Απόφαση Περιφερειακού Συμβουλίου Αττικής (ΦΕΚ 5404Β).

13. Για την εφαρμογή του παρόντος ανατίθενται οι παρακάτω αρμοδιότητες:

α. Η Διεύθυνση Πολεοδομίας Περιβάλλοντος και Λειτουργιών Πόλης συντάσσει σχετική μελέτη.

β . Τα συμβούλια των δημοτικών κοινοτήτων γνωμοδοτούν σχετικά και τις αποστέλλουν στην επιτροπή ποιότητας Ζωής

γ. Η Επιτροπή Ποιότητας Ζωής εγκρίνει και παραπέμπει στο Δημοτικό Συμβούλιο την παρούσα εισήγηση με τις τυχόν αναδιατυπώσεις και συμπληρώσεις της. (πρεραιτική διαβούλευση με εμπλεκόμενους φορείς

δ. Το Δημοτικό συμβούλιο λαμβάνει σχετική απόφαση.

ε. Η Αποκεντρωμένη Διοίκηση Αττικής ελέγχει την νομιμότητα της απόφασης .

στ. Η Περιφέρεια Αττικής- Διεύθυνση Λαϊκών Αγορών εγκρίνει την κανονιστική απόφαση.

  14. Η πρόταση μας όπως αυτή παρουσιάζεται στηρίζεται στην ισχύουσα νομοθεσία και στις παρακάτω αρχές:

α. Ανεμπόδιστη κίνηση και πρόσβαση όλων των πολιτών στους ελεύθερους χώρους και η δυνατότητα χρησιμοποίησής τους.

β. Δυνατότητα πρόσβασης οχημάτων Δ.Χ. (ασθενοφόρα, απορριμματοφόρα, πυροσβεστικά οχήματα κλπ) αλλά και φορτοεκφόρτωσης εμπορευμάτων στα εμπορικά καταστήματα.

γ. Ανεμπόδιστη πρόσβαση στις εισόδους των κτιρίων και των εισόδων γκαράζ

δ. Σε κάθε κοινόχρηστο χώρο ή πεζόδρομο είναι απαραίτητο το ελεύθερο πλάτος των 3,50 μέτρων για την κυκλοφορία των οχημάτων πρώτης βοήθειας και κυρίως για τη στάθμευση και ανάπτυξη ενός πυροσβεστικού οχήματος ( αποφ. 52907/31.12.2009 ΥΠΕΚΑ).

 ε. Δεν θα τοποθετούνται πάγκοι έμπροσθεν εισόδων γκαράζ των παρακείμενων κατοικιών.

15. Με τη μελέτη αυτή προτείνεται η μεταφορά της λαϊκής αγοράς από τις τρεις οδούς Αγ. Παρασκευής, Γεωργίου Παπανδρέου και Περικλέους όπου εκ περιτροπής λαμβάνει χώρα ανά τετράμηνο, **στην οδό 25ης Μαρτίου κατά το μήκος του τμήματος της από την οδό Ηροδότου έως την οδό Αγ. Σίλα καθ’ όλο το έτος**, για τους παρακάτω λόγους:

α. Η παραμονή καθ’ όλο το έτος στο ανωτέρω τμήμα της οδού 25ης Μαρτίου θα επιβαρύνει λιγότερο τον κυκλοφοριακό φόρτο της δημοτικής κοινότητας Ν. Πεντέλης και ειδικότερα τον ήδη επιβαρυμένο κυκλοφοριακό φόρτο στις οδούς πέριξ της κεντρικής πλατείας Ηρώων Πολυτεχνείου της Δημοτικής Κοινότητας Ν. Πεντέλης.

β. Θα υπάρχει λιγότερη όχληση των κατοίκων στην ευρύτερη περιοχή.

γ. Το μεγαλύτερο τμήμα της οδού συνορεύει με κοινόχρηστο χώρο (Ο.Τ. 74)

δ. Το πλάτος της οδού είναι μεγαλύτερο από 9,00 μέτρα δίνοντας μεγαλύτερη και καλύτερη δυνατότητα χωροθέτησης πάγκων καθώς επίσης και δίνοντας δυνατότητα διέλευσης των οχημάτων έκτακτης ανάγκης.

ε. Εξασφαλίζεται η **εύκολη πρόσβαση** στο καταναλωτικό κοινό.

**ΕΙΣΗΓΗΣΗ**

16. Εισηγούμαστε την λήψη σχετικής απόφασης για την έγκριση της ως άνω μελέτης για την μετακίνηση της λαϊκής αγοράς της Δ.Κ. Ν. Πεντέλης επί της οδού 25ης Μαρτίου στο τμήμα της από την οδό Ηροδότου έως την οδό Αγ. Σίλα καθ΄όλο το έτος.

Ο Πρόεδρος επίσης έθεσε υπόψη των μελών την υπ’ άριθμ. 1 μελέτη της Δ/νσης Περιβάλλοντος και Πολεοδομίας σχετικά με τη μεταφορά της λαϊκής σε νέα θέση και ακολούθως έδωσε το λόγο στον κ. Ξανθάκο για περισσότερες διευκρινήσεις.

Ο κ. Ξανθάκος τοποθετήθηκε λέγοντας ότι η μελέτη έγινε διότι έχει διαπιστωθεί μεγάλη ανάγκη μεταφοράς της λαϊκής αγοράς διότι στους τρεις δρόμους που δραστηριοποιείται σήμερα καθώς και εντός και πέριξ της πλατείας προκαλείται δυσλειτουργία τόσο στο κυκλοφοριακό όσο και στην ασφάλεια των πολιτών.

Στη συνέχεια έκανε λόγο για τη διαδικασία σύμφωνα με την παρ. 13 περ. α έως στ της εισήγησης και για τα κριτήρια χωροθέτησης της λαϊκής αγοράς σύμφωνα με την παρ. 14 περ. α έως ε όπως αναφέρονται στην ανωτέρω εισήγηση.

Μετά την τοποθέτηση του Διευθυντή Πολεοδομίας ο Πρόεδρος έδωσε το λόγο στα μέλη του Συμβουλίου Κοινότητας Νέας Πεντέλης για τυχόν απορίες και διευκρινήσεις.

Ο κ. Οικονομίδης, μέλος του Συμβουλίου, τοποθετήθηκε λέγοντας ότι η λαϊκή αγορά στο χώρο που βρίσκεται είναι ένα πρόβλημα 30 χρόνων και είναι απαράδεκτο να υποφέρουν οι κάτοικοι όμως δεν πρέπει να μεταθέσουμε το πρόβλημα σε άλλη περιοχή και έθεσε το ερώτημα στον κ. Ξανθάκο εάν έχει κατατεθεί πρόταση για δραστηριοποίηση της λαϊκής στο χώρο του ΝΙΕΝ.

Ο Πρόεδρος έδωσε το λόγο στον κ. Ξανθάκο, ο οποίος απάντησε ότι στο ΝΙΕΝ δεν μπορεί να γίνει λαϊκή διότι το Δημοτικό Συμβούλιο, στις 16/7/2019, ψήφισε ομόφωνα όρους σύμβασης παραχώρησης του ΝΙΕΝ στους οποίους όμως δεν αναφέρεται η λειτουργία λαϊκής αγοράς αλλά μόνο η χρήση για πολιτιστικές εκδηλώσεις. Στη συνέχεια πρόσθεσε ότι η προτεινόμενη θέση της λαϊκής στην οδό 25ης Μαρτίου είναι η καλύτερη διότι:

 α. δεν δημιουργεί προβλήματα στο κυκλοφοριακό αφού το λεωφορείο θα ανεβαίνει την Αγίου Σίλα και θα κάνει κυκλική διαδρομή

β. είναι ένας δρόμος 250 μέτρων και οι πάγκοι θα αναπτυχθούν στην δεξιά πλευρά του δρόμου και σε μήκος 160 περίπου μέτρων.

γ. έχει δίκτυο όμβριων υδάτων και έτσι οι υπηρεσίες μετά τη λήξη της λαϊκής θα μπορούν να καθαρίσουν καλύτερα το δρόμο

Επίσης η προτεινόμενη θέση δίνει το δικαίωμα να συνταχθεί κανονισμός λειτουργίας της λαϊκής όπου θα αναφέρονται οι ποινές για τους εμπόρους σε περίπτωση παράβασης ανεξάρτητα της θέσης τους.

Η κα Βηλαρά, μέλος του Συμβουλίου, ζήτησε διευκρινήσεις σχετικά με την παραβατικότητα της λαϊκής αγοράς και ο κ. Ξανθάκος ενημέρωσε για τη συμπεριφορά των εμπόρων οι οποίοι δεν φεύγουν στην ώρα τους, κ.τ.λ.. Και τόνισε ότι θα μπει τάξη στη λαϊκή μόνο όταν γίνει ο κανονισμός λειτουργίας ο οποίος θα προβλέπει τη λειτουργία και συμπεριφορά των εμπόρων.

Επίσης η κα Βηλαρά ρώτησε εάν υπάρχουν άλλοι δρόμοι στη Νέα Πεντέλη με ανάλογο πλάτος που θα μπορούσε να πάει η λαϊκή. Η απάντηση από την Δ/νση Πολεοδομίας ήταν αρνητική.

Η κα Γκιζιάκη, μέλος του Συμβουλίου, τοποθετήθηκε λέγοντας ότι η νέα θέση που προτείνεται στην εισήγηση είναι στην άκρη της Νέας Πεντέλης στα όρια με τα Μελίσσια άρα οι δημότες που θέλουν να πάνε στη λαϊκή και μένουν στο πάνω μέρος της Νέας Πεντέλης θα χρησιμοποιήσουν τα αυτοκίνητά τους με αποτέλεσμα να επιβαρυνθεί κυκλοφοριακά η περιοχή, να αυξηθεί η επικινδυνότητα και να προκύψει θέμα ασφάλειας των πολιτών. Τέλος τόνισε ότι εάν υπήρχε καλύτερη εποπτεία για τα αυτοκίνητα στη διάρκεια λειτουργίας της λαϊκής που ήδη λειτουργεί δεν θα υπήρχε πρόβλημα.

Ο κ. Ξανθάκος είπε ότι η επικινδυνότητα ενός χώρου εξαρτάται από τη γεωμετρία του. Η 25η Μαρτίου είναι ένας δρόμος 250 μέτρων χωρίς εμπλοκές (ανηφόρες-κατηφόρες) κατάλληλος για χώρο λαϊκής αφού εφάπτεται από τη μία πλευρά του με κοινόχρηστο χώρο και δεν εμποδίζει τις εισόδους των σπιτιών.

Ο κ. Φλίντρας, μέλος του Συμβουλίου, πρότεινε η λαϊκή να λειτουργήσει στην οδό 25ης Μαρτίου πιλοτικά και για 3 μήνες ώστε να διαπιστωθεί εάν η νέα αυτή θέση δεν δημιουργεί προβλήματα στη γύρω περιοχή και εάν πράγματι εξυπηρετεί τους δημότες.

Ο κ. Οικονομίδης πρότεινε να ορίσει το Δημοτικό Συμβούλιο Διαπαραταξιακή Επιτροπή να τεθεί και εξεταστεί εκ νέου το θέμα και σε διάστημα δύο μηνών να φέρει η Υπηρεσία νέα εισήγηση στο συμβούλιο.

Ο Πρόεδρος έδωσε το λόγο στους παρευρισκόμενους Επικεφαλής Παρατάξεων, Δημοτικών Συμβούλων , Δημοτών -κατοίκων όπου εξέφρασαν τις απόψεις τους και τοποθετήθηκαν για το θέμα και οι οποίες είναι καταγεγραμμένες στα επίσημα πρακτικά του Δήμου.

Στη συνέχεια ο Πρόεδρος αφού έλαβε υπόψη του τις διατάξεις των άρθρων 81, 82, 83 και 84 του Ν. 3852/2010 (ΦΕΚ Α’ 87) όπως αντικαταστάθηκαν από τις διατάξεις των άρθρων 82,84 και 85 του Ν.4555/2018 και τις τοποθετήσεις των μελών του Συμβουλίου καθώς και τις τοποθετήσεις των Επικεφαλής Παρατάξεων, Δημοτικών Συμβούλων , Δημοτών -κατοίκων όπως αυτές αναγράφονται στα επίσημα πρακτικά έθεσε σε ψηφοφορία τις παρακάτω προτάσεις που τέθηκαν στο Συμβούλιο:

α. Την πρόταση της Δ/νσης Περιβάλλοντος και Πολεοδομίας: για νέα θέση λαϊκής αγοράς επί της οδού 25ης Μαρτίου καθ΄ όλο το έτος, σύμφωνα με την εισήγηση του θέματος.

Ψήφισαν: 2. ΝΑΙ (Βηλαρά, Μπουκίου)

 2. ΠΑΡΟΝ (Γκιζιάκη, Μπουλούκος)

 3. ΚΑΤΑ (Οικονομίδης, Φλίντρας, Μιχελακάκης)

β. Την πρόταση του κ. Φλίντρα: να λειτουργήσει η λαϊκή αγορά στην οδό 25ης Μαρτίου πιλοτικά και για 3 μήνες ώστε να διαπιστωθεί εάν η νέα αυτή θέση δεν δημιουργεί προβλήματα στη γύρω περιοχή και εάν πράγματι εξυπηρετεί τους δημότες.

Ψήφισαν: 3 ΝΑΙ (Φλίντρας, Γκιζιάκη, Μπουλούκος)

 2 ΠΑΡΟΝ (Μιχελακάκης, Οικονομίδης)

 2 ΚΑΤΑ (Βηλαρά, Μπουκίου)

γ. Την πρόταση του κ. Οικονομίδη: να συσταθεί Διαπαραταξιακή Επιτροπή από το Δημοτικό Συμβούλιο, να τεθεί και να εξεταστεί εκ νέου το θέμα της λαϊκής αγοράς και σε διάστημα δύο μηνών να φέρει η Υπηρεσία νέα εισήγηση στο τοπικό συμβούλιο, σύμφωνα με το πόρισμα της Διαπαραταξιακής Επιτροπής.

Ψήφισαν: 2 ΝΑΙ (Μιχελακάκης, Οικονομίδης)

 5 ΚΑΤΑ (Βηλαρά, Μπουκίου, Μπουλούκος, Φλίντρας, Γκιζιάκη)

Μετά το πέρας της ανωτέρω διαδικασίας, ο Πρόεδρος ανέφερε ότι καμία πρόταση δεν έλαβε την απόλυτη πλειοψηφία των μελών του Συμβουλίου όπως ορίζει το άρθρο 83 του ν.3852/2010 περ. ιβ. για το θέμα και κήρυξε την λήξη της συνεδρίασης.

Η απόφαση αυτή πήρε αύξοντα αριθμό **2/2020**

Αφού αναγνώστηκε το πρακτικό αυτό υπογράφεται ως ακολούθως

 **Ο ΠΡΟΕΔΡΟΣ ΤΑ ΜΕΛΗ**

ΕΜΜΑΝΟΥΗΛ ΜΙΧΕΛΑΚΑΚΗΣ 1.ΜΠΟΥΛΟΥΚΟΣ ΙΩΑΝΝΗΣ

2.ΟΙΚΟΝΟΜΙΔΗΣ ΝΙΚΟΛΑΟΣ

 3.ΓΚΙΖΙΑΚΗ ΜΠΑΡΔΗ ΕΡΝΕΣΤΙΝΗ

 4.ΜΠΟΥΚΙΟΥ ΜΑΡΙΑ ΜΑΡΙΝΑ

 5.ΦΛΙΝΤΡΑΣ ΣΩΤΗΡΙΟΣ

 6.ΒΗΛΑΡΑ ΑΝΑΣΤΑΣΙΑ